<classify> RAIS Dk John Magufuli amerejesha tamko kuhusu rasilimali na madeni yake katika Ofi si ya Sekretarieti ya Maadili ya Viongozi wa Umma, huku sekretarieti hiyo ikisisitiza kuwabainisha waliowasilisha taarifa ndani ya muda na wale waliochelewa.Rais Magufuli kupitia Katibu wake, Ngusa Samike, aliwasilisha taarifa yake hiyo jana saa tano asubuhi katika Ofisi za Sekretarieti zilizopo Jengo la Ofisi ya Makamu wa Rais, Dar es Salaam na kupokelewa na Kamishna wa Sekretarieti hiyo, Jaji mstaafu Harold Nsekela.Rais Magufuli amewasilisha taarifa hiyo, huku kesho ikiwa ni siku ya mwisho kwa viongozi kurejesha fomu hizo kwa mujibu wa sheria, ambazo ndani yake wanapaswa kuainisha taarifa za mapato,rasilimali na madeni.Baada ya kupokea fomu za Rais Magufuli, Jaji mstaafu Nsekela alibainisha kuwa Rais Magufuli amerejesha zake kuhusu rasilimali na madeni akitekeleza matakwa hayo ya kisheria na kikatiba. Alisema uamuzi huo wa Rais Magufuli kuwasilisha taarifa za mali zake ni mfano wa kuigwa. Aliwataka waliobakia hadi kufikia kesho, ambayo ni siku ya mwisho ya uwasilishaji, wawe wametekeleza agizo hilo.Alisema Rais Magufuli aliwahi kumwagiza kuwa siku ya mwisho ya uwasilishwaji wa mali ikifika, anachopaswa kufanya ni kuchora mstari, utakaotenganisha waliowasilisha taarifa zao kwa wakati na waliochelewa.Mimi sipo tayari kuwajibishwa, kazi yangu ni kupokea fomu za viongozi na kuzifanyia kazi kama inavyopaswa, hivyo ninaomba waliobakia wawasilishe taarifa husika haraka, alisema Jaji Nsekela.Kwa mujibu wa Jaji Nsekela, asilimia 83 ya viongozi wa umma nchini, hawajarejesha Tamko la Rasilimali na Madeni, kama sherira inavyowaelekeza kufanya na kuwa waliorejesha fomu ya tamko ni asilimia 17 tu. Alisema viongozi wa umma ambao hawajajaza na kurejesha Tamko la Rasilimali na Madeni, idadi yao ni 11,330. Alisema Sheria ya Maadili ya Viongozi wa Umma Namba 13 ya Mwaka 1995 Kifungu 91 a-c inataka kila kiongozi kujaza tamko hilo.Sheria hii pia inamtaka kila kiongozi wa umma kumpelekea Kamishna tamko la maandishi katika hati rasmi linaloorodhesha mali au rasilimali zake, mume au mke, watoto wenye umri usiozidi miaka 18 ambao hawajaoa wala kuolewa kwa mujibu wa kifungu kidogo cha 2 na kifungu cha 5 cha fungu hili, alifafanua.Hivi karibuni, Jaji Nsekela aliwaambia waandishi wa habari jijini Dodoma kuwa hadi kufikia Desemba 20, mwaka huu, watumishi wa umma 2,369 tu kati ya 13,699 wanaopaswa kutoa taarifa za mali zao na madeni, walikuwa wamejaza na kurejesha fomu.Hivyo, bado watumishi 11,330 hadi kufikia hiyo Desemba 20. Hadi kufikia jana idadi imekuwa ikiongezeka. Jaji Nsekela alisisitiza kuwa ikifika siku ya mwisho ya urejeshaji wa fomu hizo, hatasita kuchora mstari ili waliochelewa wabainike na taratibu nyingine  <topic>: kitaifa 